Planinarski savez Bosne i Hercegovine

**Planinarski savez Bosne i Hercegovine** je krovna planinarska organizacija, osnovan Zajedničkim sporazumom članova Saveza, usvojenim na Osnivačkoj skupštini održanoj 06.12.2008. godine. To je dobrovoljna, interesna, nevladina, vanstranačka organizacija, koja po osnovi dobrovoljnosti okuplja udruženja – planinarska društva, planinarske specijalističke organizacije – stanice Gorske službe spašavanja i klubove na teritoriji Bosne i Hercegovine. Osnovni ciljevi Saveza je da stvara uslove za razvoj i unapređenje organiziranog rada u svim granama planinarstva: visokogorsko planinarenje, ekspedicionizam, alpinizam, spasavanje u planinama, sportsko penjanje, turno skijanje, planinski biciklizam, planinarska orijentacija, vodička služba, speleologija, planinarska rekreacija i druge grane u planinarstvu.
 
U septembru 2015. godine na Trebeviću je održana ujediniteljska Skupština Planinarskog Saveza Bosne i Hercegovine. Čine ga sva tri postojeća planinarska saveza BiH, a koji su registrovani kod ministarstava pravde na entiteskim nivoima.
* Planinarski savez Federacije Bosne i Hercegovine 
* Planinarski savez Herceg Bosne sa sjedištem u Mostaru.
* Planinarski savez Republike Srpske sa sjedištem u Banja Luci. Osnivačka skupština održana je u Foči 06.12.1996. 

PSBiH punopravni je član međunarodnih planinarskih asocijacija i to: 
* UIAA ( International Mountaineering and Climbing Federation-Međunarodna planinarska i alpinistička federacija ) ;
* IKAR/CISA ( The International Commission for Alpine Rescue - Međunarodna komisija za alpsko spašavanje );  
* ERA( Europion Ramblers Association - Europska pješaćka asocijacija). 
* BMU (Balkan Mountain Union-Balkanska planinarska unija)
## Komisije
* Komisija za akcije i pohode
* Komisija za ekspedicije
* Komisija za turno i planinarsko skijanje
* Komisija za speleologiju
* Komisija za planinski biciklizam
* Komisija za rad sa omladinom
* Komisija za vodiče
* Komisija za alpinizam
* Komisija za planinarske staze
* Komisija za planinarske objekte
* Komisija za orijentaciju
* Komisija za priznanja
* Komisija za statutarnu i normativnu djelatnost
* Komisija za sportsko penjanje
* GSS (Gorska služba spasavanja)
* Komisija za propagandu i marketing
* Komisija za međunarodne veze

## Planinarski objekti
Prije Drugog svjetskog rata u Bosni i Hercegovini bilo je 38 planinarskih objekata. Tokom rata svi su uništeni osim dva doma na Trebeviću. Neposredno po svršetku rata, u periodu od 10 godina izgrađeno je 33 objekta sa 1.220 postelja

* Planinarski domovi (stalno otvoreni): Hrasnički stan - Igman, Stanari - Bjelašnica, Bijele vode - Bjelašnica, Brezovača - Hadžići, Rujišta - Prenj, Zabrđe - Vitez, GSS stanica Travnik - Vlašić, Nedim Pilav Jogi - Goražde, Vilinac - Čvrsnica, Plasa - Čvrsnica, Jasenica - Gradačac, Nusret Džakmić Nuki - Olovo, Javorje - Konjuh, Ibrahim Fejzić Deda - Kraljevac, Ošve - Maglaj, Bočica - Kakanj, Rosinj - Vranica, Augustin Tvrtković - Lopata, Lipci - Srebrenik, Duboka - Bugojno, Ćusine - Jajce, Javorje - Vareš, Gorani - Visoko, Pogorelica, Njivice - Živinice, Ozren, Lisac - Zenica, Pepelari - Zenica, Smet - Smetovi Zenica, Muta - Smetovi Zenica Kruzi - Kruzi, Blidinje - Jezero Blidinje, Masna Luka - Blidinje,  Mumika - Blidinje, Košare - Vlašić, Planinarski kutak - Čabulja, Zaselje - Zaselje Vitez, Bužićka Ravan - Bužićka Ravan, Kotlovača - Kozara
* Planinarske kuće (otvoreni prema potrebi): Podgradina - Bjelašnica, Prijatelj prirode - Malo polje Igman, Svatovac - Lukavac, Jezerce - Prenj, Vrutak - Prenj, Sveti Bernard - Kuk Novi Travnik, Gradina - Gradina Vitez, Marko Penava - Gornje Maglice, 
* Planinarska skloništa (nezaključani objekti): Armin Gazić Mućak - Velež, Plava Ljepotica - Bijela,

## Evropski pješački putevi E-6  i E-12
Na Evropskom nivou 1969. godine u Njemačkoj je osnovana Evropska pješačka asocijacija (ERA-Europian rambler's Association). Okuplja 58 organizacija iz 28 država sa više od 6 miliona članova. Bosna i Hercegovina se pridružila ovoj evropskoj asocijaciji kroz nacinalno članstvo PS BIH 2009. godine. Evropske pješačke puteve čini mreža 12 dugih planinarskih puteva koji prolaze kroz evropski kontinent sa sjevera, od vrha Skandinavije i Škotske do Italije, Grčke i Kipra na jugu, te od Pirinejskog poluostrva do istočnih granica Evrope, Balkana i Crnog mora.

Područjem BiH prolaze dva međunarodna evropska pješačka koridora, E-6 od sjeverozapada do jugoistoka BiH (kontinentalni pravac) i E-12 južni primorsko-priobalni pravac i Hercegovina. Trasiranje i izgradnja evropskih pješačkih puteva kroz BiH predstavlja i obavezno uvođenje *zelenih klauzula* u sve segmente ekonomskog i socijalnog života.
## Reference